b'\n_START_ARTICLE_\nShabu-shabu\n_START_PARAGRAPH_\nShabu-shabu (jap. \xe3\x81\x97\xe3\x82\x83\xe3\x81\xb6\xe3\x81\x97\xe3\x82\x83\xe3\x81\xb6) on japanilaisen keitti\xc3\xb6n fondueta muistuttava hotpot-ruokalaji: pieness\xc3\xa4 rautapadassa kiehuvassa liemess\xc3\xa4 kypsennet\xc3\xa4\xc3\xa4n ohuiksi viipaleiksi leikattua lihaa, tofua ja kasviksia. Ruoka muistuttaa tekotavaltaan sukiyakia mutta on mausteisempi ja v\xc3\xa4hemm\xc3\xa4n makea. Ruoka voidaan valmistaa p\xc3\xb6yd\xc3\xa4ss\xc3\xa4 ja sy\xc3\xb6d\xc3\xa4 yhdess\xc3\xa4 valmistusastiasta. Shabu-shabu tarjoillaan yleens\xc3\xa4 riisin, joskus my\xc3\xb6s nuudelien kanssa. Aterian lopuksi riisin t\xc3\xa4hteet sekoitetaan keitinliemeen, ja syntynyt keitto jaetaan ruokailijoiden kesken.'